4 หุ้นที่มีซีนในซีรีส์เกาหลีตลอดเวลา มีหุ้นอะไรบ้าง
4 หุ้นที่มีซีนในซีรีส์เกาหลีตลอดเวลา


1. HiteJinro ผู้ครองตลาดโซจูเกิน 60%
เวลาที่ตัวเอกในซีรีส์ต้องฉลองกับเพื่อน หรือเจอเรื่องเศร้า จะต้องได้เห็นแบรนด์ HiteJinro เพราะนี่คือแบรนด์โซจูที่ได้รับความนิยมสูงสุดและครอบครองตลาดโซจูเกิน 60% และนอกจากโซจูแล้ว HiteJinro ก็ยังมีธุรกิจอื่น เช่น เบียร์ วิสกี้ ไปจนถึงไวน์นำเข้า
ชื่อเต็ม: HITEJINRO Co., Ltd.
มูลค่าตลาด: 1,160 ล้านเหรียญ
ตัวอย่างสินค้า: โซจู JINRO เบียร์ขวด Hite Extra Cold

2. Amorepacific เจ้าของสกินแคร์สัญชาติเกาหลีชั้นนำหลายแบรนด์
อีกหนึ่งอุตสาหกรรมของเกาหลีที่สร้างชื่อไปทั่วโลก หนีไม่พ้นอุตสาหกรรมความงาม และบริษัทที่ถือครองแบรนด์เครื่องสำอางค์และสกินแคร์ชั้นนำเอาไว้ในมือก็คือ Amorepacific ที่เป็นเจ้าของทั้ง Innisfree, LANEIGE ไปจนถึง Sulwhasoo และแบรนด์เหล่านี้เองก็แวะเวียนมาขึ้นโต๊ะเครื่องแป้งของบรรดาตัวเอกในซีรีส์และเผยโฉมให้ผู้ชมทั่วโลกเห็นอยู่บ่อยครั้ง
ชื่อเต็ม: Amorepacific Corporation
มูลค่าตลาด: 6,550 ล้านเหรียญ
ตัวอย่างสินค้า: Innisfree green tea seed serum
LANEIGE water sleeping mask
Sulwhasoo first care activating serum
Mamonde rose water toner


3. Nongshim แบรนด์รามยอนอันดับ 1
สินค้าอีกอย่างที่ไม่พูดถึงไม่ได้ถ้าพูดถึงซีรีส์เกาหลี คือ รามยอน ไม่ว่าจะเป็นฉากที่ตัวเอกกลับจากการทำงานดึก ๆ หรือโมเมนต์ชวนจิ้นระหว่างคู่ตัวเอก สินค้าชนิดนี้ต้องโผล่เข้ามามีซีนอยู่ตลอดเวลา และแบรนด์รามยอนที่ถือว่าเป็นอันดับ 1 ก็คือ Nongshim
ชื่อเต็ม: Nongshim Co., Ltd.
มูลค่าตลาด: 1,610 ล้านเหรียญ
ตัวอย่างสินค้า:
NONGSHIM Shin Ramyun Noodle Soup Spicy Flavor
NONGSHIM Chapagetti Chajang Noodle
NONGSHIM Neoguri Seafood & Spicy


4. Samsung บริษัทอิเล้กทรอนิกส์ระดับโลก บริษัทที่ใหญ่ที่สุดในเกาหลีใต้
ฉากที่หลายคนน่าจะเคยเห็นกันจนชินตาในซีรีส์เกาหลีย่อมหนีไม่พ้นคือ มีสายเข้าใครสักคนแล้วกล้องก็ไปจับที่โทรศัพท์ Samsung รุ่นใหม่ล่าสุด พร้อม tie-in ฟีเจอร์ของโทรศัพท์แบบเนียน ๆ  แน่นอนอยู่แล้ว ถ้าพูดถึงบริษัทเกาหลี แล้วไม่พูดถึง Samsung เลยก็คงเป็นไปไม่ได้ เพราะนี่คือบริษัทที่ใหญ่ที่สุดในเกาหลีใต้ แถมยังเป็นบริษัทระดับโลก ซึ่งนอกจากมือถือแล้ว Samsung ยังมีไลน์ธุรกิจในมืออีกเป็นจำนวนมาก
ชื่อเต็ม: Samsung Electronics Co., Ltd.
มูลค่าตลาด: 322,000 ล้านเหรียญ
ตัวอย่างสินค้า
Samsung galaxy Z flip 4
Samsung galaxy S22
เครื่องใช้ไฟฟ้าอีกหลายชนิด
ความรู้ทางการเงิน,ตลาดการเงิน & ผลิตภัณฑ์และบริการทางการเงิน